PTTEP รับรางวัลเวที “Green World Awards 2023”
ปตท.สผ. รับรางวัลโครงการเพื่อสังคมจากเวทีระดับสากล Green World Awards 2023 จัดโครงการแหล่งเรียนรู้เรือหลวงไทยใต้ทะเล เป็นการศึกษา พัฒนานำเรือรบหลวงมาจัดทำเป็นแหล่งท่องเที่ยวใต้ทะเลช่วยลดผลกระทบที่มีต่อแนวปะการังธรรมชาติ 
ปตท.สผ. รับรางวัลโครงการเพื่อสังคมจากเวทีระดับสากล Green World Awards 2023 จัดโครงการแหล่งเรียนรู้เรือหลวงไทยใต้ทะเล เป็นการศึกษา พัฒนานำเรือรบหลวงมาจัดทำเป็นแหล่งท่องเที่ยวใต้ทะเลช่วยลดผลกระทบที่มีต่อแนวปะการังธรรมชาติ
16 พ.ค. 2566

นางสาวบุษบรรณ จีนเจริญ ผู้จัดการอาวุโสฝ่ายกิจกรรมเพื่อสังคม รับรางวัลโครงการเพื่อสังคมจากเวทีระดับสากล Green World Awards 2023 ประเภท Global Silver Winner, Science – CSR จากการดำเนิน โครงการแหล่งเรียนรู้เรือหลวงไทยใต้ทะเล เพื่ออนุรักษ์แนวปะการังธรรมชาติ โดยการนำเรือรบหลวงที่ปลดประจำการมาจัดทำแนวปะการังเทียม และแหล่งท่องเที่ยวใต้ทะเล ซึ่งได้ดำเนินการมาตั้งแต่ปี 2554
ทั้งนี้ บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP เป็นบริษัทเดียวจากประเทศไทยที่รับรางวัลนี้ งานดังกล่าวจัดขึ้น ณ รัฐฟลอริดา ประเทศสหรัฐอเมริกา
สำหรับ โครงการแหล่งเรียนรู้เรือหลวงไทยใต้ทะเล เป็นโครงการศึกษาและพัฒนานำเรือรบหลวงมาจัดเป็นแหล่งท่องเที่ยวใต้ทะเล ร่วมกับหน่วยงานที่เกี่ยวข้องและชุมชนท้องถิ่น โดยวางเรือหลวงปราบ ที่เกาะง่ามน้อย จังหวัดชุมพร และเรือหลวงสัตกูด ที่เกาะเต่า จังหวัดสุราษฎร์ธานี เพื่อเป็นบ้านหลังใหม่ของปะการังและสัตว์น้ำ ช่วยลดผลกระทบที่มีต่อแนวปะการังธรรมชาติที่อยู่ระหว่างการฟื้นตัวจากปรากฏการณ์ปะการังฟอกขาว และยังเป็นแหล่งดำน้ำยอดนิยมเพื่อการศึกษาเรียนรู้ความหลากหลายทางชีวภาพของสัตว์ทะเล นอกจากคืนความสมบูรณ์กลับสู่ท้องทะเลอย่างยั่งยืนได้สำเร็จ ยังช่วยส่งเสริมการท่องเที่ยวในพื้นที่ เพิ่มรายได้ให้กับชุมชนอีกด้วย